Bγiγ ad tt-tawiḍ γer wasif, ad tt-tezluḍ, yarnu akken ad teḥqeγ, ilaq ad iyi-d-awiḍ tasa-s deg uqelmun-ik! Ihi iṛuḥ, yebbwi yemma-s, yezla-tt deg wasif, yebbwi-d tasa-s deg uqelmun. (Ṭbib akken ad as-yeddu di lebγi yenna-yas: A laṭif! Nna Fa terrayas-d: d tamacahutt, d lemtel kan…) Mi d-yuγal seg wasif yeγli-d yiḍ: netta argaz nni isεa iaεdawen. Sγamen-as-d deg ubrid, mi d-iaεdda, mγen-d fell-as γeḍlen-t, ṛuḥen ad tezlun dγa tsuγ-d tasa-nni n yemma-s seg uqelmun, tenna-yasen-d: urwaγ-t ur diyi-yuriw ay at laεṛaḍ, anfet-as i wudem-iw…d wudem n Ṛebbi…. Widak-nni dahcen, unfen-as iṛuḥ…twalaḍ a mmi tasa n tyemmatt xas d taqeṭṭit ur tettak-ara afus γef wayen turew. Tikwal a mmi ula d tasa s yiman-is twehhem amek i tḥemmel ayen d-urew.